
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2066 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός της διαδικασίας και ρύθμιση ειδικότερων θε¬ 
μάτων για την επιλογή και μεταφορά 3.500 υποθέσε¬ 
ων, από την Ειδική Γραμματεία του Σώματος Δίωξης 
Οικονομικού Εγκλήματος, στη Γ ενική Γ ραμματεία Δη¬ 
μοσίων Εσόδων του Υπουργείου Οικονομικών. 1 

Συγκρότηση επιτροπής για τη επιλογή και μεταφορά 
3.500 υποθέσεων, που ελέγχονται από την Ειδι¬ 
κή Γ ραμματεία του Σώματος Δίωξης Οικονομικού 
Εγκλήματος (Ε.Γ. του Σ.Δ.Ο.Ε.), στη Γ ενική Γ ραμμα¬ 
τεία Δημοσίων Εσόδων (Γ.Γ.Δ.Ε.) του Υπουργείου 


Οικονομικών. 2 

ΑΠΟΦΑΣΕΙΣ 

Αριθμ. ΑΝ.ΥΠ.ΟΙΚ. 0002935 ΕΞ 2015 (1) 


Καθορισμός της διαδικασίας και ρύθμιση ειδικότερων θε¬ 
μάτων για την επιλογή και μεταφορά 3.500 υποθέσε¬ 
ων, από την Ειδική Γ ραμματεία του Σώματος Δίωξης 
Οικονομικού Εγκλήματος, στη Γ ενική Γ ραμματεία Δη¬ 
μοσίων Εσόδων του Υπουργείου Οικονομικών. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) της υποπαραγράφου Δ7 του άρθρου 2 του Ν. 4336/2015 
(Α' 94) «Συνταξιοδοτικές διατάξεις - Κύρωση του Σχεδίου 
Σύμβασης Οικονομικής Ενίσχυσης από τον Ευρωπαϊκό Μη¬ 
χανισμό Σταθερότητας και ρυθμίσεις για την υλοποίηση 
της Συμφωνίας Χρηματοδότησης.», 
β) των άρθρων 13,14 και 15 του Ν. 2690/99 (Α' 459) «Κύρωση 
του Κώδικα Διοικητικής Διαδικασίας και άλλες διατάξεις», 
γ) των άρθρων 41 παρ. 3 και 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του Π.δ. 63/2005 (Α' 98), 
δ) του Π.δ. 111/2014 «Οργανισμός του Υπουργείου Οικο¬ 
νομικών» (Α' 178), όπως αυτό ισχύει. 

ε) του Π.δ. 65/2015 «Διορισμός Υπουργών, Αναπληρωτών 
Υπουργών και Υφυπουργών» (Α' 106), 
στ) της υπ’ αριθμ. Υ25/31-8-2015 απόφασης της Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Τρύφωνα Αλεξιάδη» (Β' 1868). 

2. Την άμεση ανάγκη εκδόσεως της παρούσας αποφά- 
σεως μέχρι την 20.09.2015, κατ’ άρθρο 2 υποπαράγραφος 
Δ7 περίπτωση 1β του Ν. 4336/2015. 


18 Σεπτεμβρίου 2015 

3. Το γεγονός ότι δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Αρθρο 1 

Σκοπός 

Σκοπός της απόφασης αυτής είναι ο καθορισμός της 
διαδικασίας και η ρύθμιση ειδικότερων θεμάτων για την 
επιλογή και μεταφορά 3.500 υποθέσεων, από την Ειδική 
Γ ραμματεία του Σώματος Δίωξης Οικονομικού Εγκλήμα¬ 
τος (Ε.Γ. του Σ.Δ.Ο.Ε.), στη Γ ενική Γ ραμματεία Δημοσίων 
Εσόδων (Γ.Γ.Δ.Ε.) του Υπουργείου Οικονομικών, κατά τα 
οριζόμενα στις διατάξεις της υποπαραγράφου Δ7 του 
άρθρου 2 του Ν. 4336/2015. 

Αρθρο 2 

Διαδικασία και κριτήρια επιλογής. 

1. Μεταφέρονται κατά προτεραιότητα από την Ε.Γ. του 
Σ.Δ.Ο.Ε στη Γ.Γ.Δ.Ε. οι υποθέσεις που διερευνώνται σε 
εκτέλεση εισαγγελικής παραγγελίας οι οποίες άπτονται 
κυρίως περιπτώσεων προσαύξησης περιουσίας, σε συν¬ 
δυασμό με τα διερευνώμενα αδικήματα ή παραβάσεις. 

Για τις λοιπές υποθέσεις που θα μεταφερθούν, θα λη- 
φθεί υπόψη η αιτία έναρξης της διερεύνησης αυτών, οι 
ελεγχόμενες χρήσεις, καθώς και τα διερευνώμενα αδική¬ 
ματα ή παραβάσεις. 

2. Διευκρινίζεται ότι υποθέσεις που προήλθαν από κοινή 
αιτία έναρξης διερεύνησής τους (π.χ. εισαγγελική παραγ¬ 
γελία) παραμένουν στην Ε.Γ. του ΣΔΟΕ ή μεταφέρονται 
στην Γ.Γ.Δ.Ε. στο σύνολό τους και δεν διαχωρίζονται. 

3. Η επιλογή των προς μεταφορά υποθέσεων θα γίνει 
από Πενταμελή Επιτροπή, η οποία θα συγκροτηθεί με 
απόφαση του αρμόδιου Υπουργού. 

4. Η διαδικασία επιλογής και μεταφοράς των υποθέσεων 
θα γίνει με την τήρηση των σχετικών διατάξεων για την 
προστασία του φορολογικού απορρήτου και των προσω¬ 
πικών δεδομένων των φορολογούμενων. 

Άρθρο 3 
Έναρξη ισχύος 

1. Η παρούσα απόφαση θα αρχίσει να ισχύει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΤΡΥΦΩΝΑΣ ΑΛΕΞΙΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. ΑΝ.ΥΠ.ΟΙΚ. 0002936 ΕΞ 2015 (2) 

Συγκρότηση επιτροπής για τη επιλογή και μεταφορά 3.500 
υποθέσεων, που ελέγχονται από την Ειδική Γραμμα¬ 
τεία του Σώματος Δίωξης Οικονομικού Εγκλήματος 
(Ε.Γ. του Σ.Δ.Ο.Ε.), στη Γενική Γραμματεία Δημοσίων 
Εσόδων (Γ.Γ.Δ.Ε.) του Υπουργείου Οικονομικών. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α) της υποπαραγράφου Δ7 του άρθρου 2 του Ν. 4336/2015 
(Α' 94), 

β) των άρθρων 13, 14 και 15 του Ν. 2690/99 (Α' 459) 
«Κύρωση του Κώδικα Διοικητικής Διαδικασίας και άλλες 
διατάξεις», 

γ) των άρθρων 41 παρ. 3 και 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του Π.δ. 63/2005 (Α' 98), 
δ), του Π.δ. 111/2014 «Οργανισμός του Υπουργείου Οικο¬ 
νομικών» (Α' 178), όπως αυτό ισχύει. 

ε) του Π.δ. 65/2015 «Διορισμός Υπουργών, Αναπληρωτών 
Υπουργών και Υφυπουργών» (Α' 106), 
στ) της υπ’ αριθμ. Υ25/31-8-2015 απόφασης της Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Τρύφωνα Αλεξιάδη» (Β' 1868), 
ζ) της υπ’ αριθμ. ΑΝ.ΥΠ.ΟΙΚ.0002935 ΕΞ.2015 απόφασης 
του Αναπληρωτή Υπουργού Οικονομικών Τρύφωνα Αλε¬ 
ξιάδη». 

2. Το γεγονός ότι δεν προκαλείται δαπάνη σε βάρος 
του κρατικού προϋπολογισμού, διότι η εν λόγω Επιτροπή 
θα λειτουργήσει χωρίς αμοιβή, αποφασίζουμε: 

Αρθρο 1 

1. Συγκροτείται στο Υπουργείο Οικονομικών Πενταμελής 
Επιτροπή για τη επιλογή και μεταφορά 3.500 υποθέσεων, 
που ελέγχονται από την Ειδική Γραμματεία του Σώμα¬ 
τος Δίωξης Οικονομικού Εγκλήματος (Ε.Γ. του Σ.Δ.Ο.Ε.), 
στη Γ ενική Γ ραμματεία Δημοσίων Εσόδων (Γ.Γ.Δ.Ε.) του 
Υπουργείου Οικονομικών. 

2. Έργο της ανωτέρω Επιτροπής είναι η επιλογή των 
ανωτέρω υποθέσεων, κατά τα οριζόμενα στις διατάξεις 
της υποπαραγράφου Δ7 του άρθρου 2 του Ν. 4336/2015 και 
της υπ’ αριθμ. ΑΝ.ΥΠ.ΟΙΚ.0002935 ΕΞ.2015 απόφασης του 
Αναπληρωτή Υπουργού Οικονομικών Τρύφωνα Αλεξιάδη. 

3. Ως μέλη της ανωτέρω Επιτροπής ορίζονται οι: 

1. Κυριακόπουλος Χρίστος του Δημητρίου, του κλάδου 
ΠΕ Εφοριακών του Υπουργείο Οικονομικών, Προϊστάμενος 
Διεύθυνσης Σχεδιασμού Ερευνών (Δ2) της Κ.Υ της Ε.Γ. 
ΣΔΟΕ, ως Πρόεδρος, 

Κούτας Ανδρέας του Λαζάρου, του κλάδου ΠΕ Τελω¬ 
νειακών του Υπουργείου Οικονομικών, Προϊστάμενος του 
Τμήματος Γ' της Α' Υποδιεύθυνσης της Περιφερειακής 
Διεύθυνσης Δίωξης Οικονομικού Εγκλήματος Αττικής - 
Αιγαίου της Ε.Γ. ως αναπληρωματικός. (Εκπρόσωποι της 
Ειδικής Γραμματείας του Σ.Δ.Ο.Ε.). 

2. Χουντάλα Γεωργία του Δημητρίου, του κλάδου ΔΕ 
Εφοριακών του Υπουργείου Οικονομικών, που υπηρετεί 
στο Γραφείο του Εισαγγελέα Οικονομικού Εγκλήματος, 
ως τακτικό μέλος, 

Μερκούρη Μάρα του Γεωργίου, του κλάδου ΠΕ Οικονο- 
μικού-Λογιστικού, που υπηρετεί στο Γ ραφείο του Εισαγγε¬ 
λέα Οικονομικού Εγκλήματος, ως αναπληρωματικό μέλος. 


(Εκπρόσωποι του Γ ραφείου του Εισαγγελέα Οικονομικού 
Εγκλήματος) 

3. Κρυσταλλία Τσιρώνη του Ευαγγέλου, του κλάδου ΠΕ 
Διοικητικού Οικονομικού του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων αποσπασμέ¬ 
νη στην θέση Διευθύντριας του Πολιτικού Γ ραφείου του 
Υπουργού Επικράτειας, ως τακτικό μέλος, 

Σπυρίδων Λάντσας του Αντωνίου, του κλάδου ΠΕ Τελω¬ 
νειακών του Υπουργείου Οικονομικών αποσπασμένος στην 
Γ ενική Γ ραμματεία για την Καταπολέμηση της Διαφθοράς, 
ως αναπληρωματικό μέλος. 

(Εκπρόσωποι του Υπουργού Επικράτειας) 

4. Λεβάκου Τατιάνα του Πέτρου, του κλάδου ΠΕ Εφορι¬ 
ακών του Υπουργείου Οικονομικών, Προϊσταμένη της Δ/ 
νσης Ελέγχων της Γ ενικής Δ/νσης Φορολογικής Διοίκησης 
της Γ ενικής Γ ραμματείας Δημοσίων Εσόδων, ως τακτικό 
μέλος, 

Λιάκος Κωνσταντίνος του Αποστόλου, του κλάδου ΠΕ 
Εφοριακών του Υπουργείου Οικονομικών, Προϊστάμενος 
του Β' Τμήματος της Δ/νσης Ελέγχων της Γενικής Δ/ 
νσης Φορολογικής Διοίκησης της Γενικής Γραμματείας 
Δημοσιών Εσόδων, ως αναπληρωματικό μέλος. 

(Εκπρόσωποι της Γ ενικής Γ ραμματείας Δημοσίων Εσόδων) 

5. Βερναρδάκης Γεώργιος του Νικολάου, του κλάδου 
ΔΕ Τελωνειακών του Υπουργείου Οικονομικών αποσπα¬ 
σμένος στο Πολιτικό Γ ραφείο του Αναπληρωτή Υπουργού 
Οικονομικών, ως τακτικό μέλος, 

Ντουνιάς Παναγιώτης του Δημητρίου, του κλάδου ΤΕ 
Εφοριακών του Υπουργείου Οικονομικών αποσπασμένος 
στο Πολιτικό Γ ραφείο του Αναπληρωτή Υπουργού Οικο¬ 
νομικών, ως αναπληρωματικό μέλος. 

(Εκπρόσωποι του γραφείου του Αναπληρωτή Υπουργού 
Οικονομικών) 

Γραμματέας της εν λόγω Επιτροπής ορίζεται η Ευδαί¬ 
μων Κωνσταντίνα του Νικολάου, του κλάδου ΠΕ Εφο¬ 
ριακών του Υπουργείου Οικονομικών, με αναπληρώτρια 
την Μπραβάκου Ηλέκτρα του Χρήστου, του κλάδου ΠΕ 
Εφοριακών του Υπουργείου Οικονομικών. 

5. Η Επιτροπή θα συνεδριάζει εντός του κανονικού ωρα¬ 
ρίου λειτουργίας των δημόσιων υπηρεσιών ή σε χρόνο 
που καλύπτεται από υπερωριακή απασχόληση, σε τόπο 
που θα ορίζεται από τον Πρόεδρό της. 

6. Τα μέλη της Επιτροπής μπορούν να ζητήσουν, εφόσον 
απαιτηθεί, την συνδρομή και υπαλλήλων των Διευθύνσεών 
τους, για την ταχύτερη και πληρέστερη ολοκλήρωση του 
έργου τους. 

7. Το πόρισμα της Επιτροπής θα παραδοθεί μέχρι και 
την Παρασκευή 2.10.2015. 

8. Η διάρκεια λειτουργίας της Επιτροπής ορίζεται μέχρι 
της ολοκληρώσεως του έργου της. 

Άρθρο 2 
Έναρξη ισχύος 

1. Η παρούσα απόφαση θα αρχίσει να ισχύει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΤΡΥΦΩΝΑΣ ΑΛΕΞΙΑΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

